Den tidligere White Hawks-spiller Frederik Andersen bliver den første danske målmand med en NHL-kontrakt. NHL-klubben Anaheim Ducks har netop skrevet kontrakt med den danske landsholdsmålmand.

Det er kun to en halv uge siden, at Anaheim Ducks sikrede sig rettighederne til Frederik Andersen i NHL-draften, men allerede nu, har klubben skrevet kontrakt med den danske landsholdsmålmand, oplyser tv2sport.dk. Frederik Andersen er selv klar over, at han nu bliver historisk som første danske målmand på NHL-kontrakt. - Det er vel også en milepæl for dansk ishockey, at vi får en målmand derovre på et tidspunkt, så det er vel bare en ekstra lille bonus, men det er ikke det jeg tænker mest på, siger Frederik Andersen til tv2sport.dk. At klubben allerede nu, har tilbudt ham en kontrakt, er han naturligvis også godt tilfreds med.